The Swingin' Sisters

The Swingin' Sisters on traditsioonilist svingmuusikat esitav kaheksaliikmeline kollektiiv. 

2017. aastal loodud koosluse vokaalsolistid on Maris, Vivi ja Viveli. Svingiõed Maris, Vivi ja Viveli lõpetasid 2013. aastal üheskoos Georg Otsa nimelise Tallinna Muusikakooli ning on ansamblites laulnud juba üle 9 aasta.

2019. aasta kevadel andis koosseis välja esimene albumi, mida on suuresti inspireerinud Eesti Raadio Meeskvartett ning 1960. aastatel Eestis mängitud ja salvestatud muusika. Plaadilt saab kuulata Eesti Raadio Meeskvarteti salvestatud säravaid, humoorikaid ning suurepäraste eestikeelsete tekstidega kergemuusika laule kui ka rahvusvahelisi menulaule. Kõik plaadile jõudnud palad on seatud just The Swingin’ Sistersi bändile nende enda bändiliikmete poolt, sealhulgas on muusikat koosseisule seadnud ka Siim Aimla ja Janno Trump.

Koosseis 
 Maris Aljaste (vokaal)
 Vivi Maar (vokaal)
 Viveli Maar (vokaal)
 Siim Aimla (saksofon)
 Allan Järve (trompet)
 Kusti Lemba (kitarr)
 Janno Trump (kontrabass)
 Ahto Abner (trummid)

Diskograafia
 2019 "Õnnele vastu" The Swingin' Sisters

Välislingid 
 "The Swingin' Sisters: lõpetame teineteise lauseid" Rahvusringhääling, ETV saade "Hommik Anuga", 20. aprill 2019
 "The Swingin' Sisters: pakume publikule elamusi ja head tuju!" jazzkaar.ee, 25. aprill 2019
 The Swingin' Sisters ametlik koduleht
 The Swingin' Sisters Spotifys
 The Swingin' Sisters Facebookis

Eesti ansamblid